 Waxaa aad looga dareemayaa deegaannada kala duwan ee Puntland dhaqdhaqaaqyada la xiriira doorashada oo ay ugu horreeyaan ololaha Musharrixiinta faraha badani ay ka wadaan Puntland, iyo xulashada xubnaha Golaha Wakiillada Puntland oo iyana si xawli ah ku socota, waxaa halganka loogu wada jiraa hanashada xilka Puntland, koox walbaana waxay ku dadaalaysaa siday ku heli lahayd Xildhibaanno ku filan oo guusha u horseeda kara, aqalka looga taliyo Puntland na albaabadiisa u furi kara, waa tartan furan oo laga rajaynayno inuu nooga soo dhex baxo hoggaan toosan oo ay bulshadu ku diirsato, xaaladda hadda ay Puntland ku jirtana wax ka beddela. 